Tallinna Halduskohus saatis 20. juuni 2003. a määrusega haldusasjas nr 3-1303/2003 asja HKMS § 11 lg-st 5 juhindudes Riigikohtu tsiviil- ja halduskolleegiumi vahelisele erikogule pädeva kohtu määramiseks. Halduskohus leidis, et käesolev vaidlus pole tekkinud avalik-õiguslikest suhetest, vaid tsiviilõiguslikust lepingust ning tsiviilõigusliku lepingu poolena ei teostanud Tallinna Linnavolikogu Kantselei avalik-õiguslikku  funktsiooni. Tsiviilõigussuhtes tekkinud vaidluse läbivaatamine kuulub TsMS § 1 lg-test 1 ja 2 tulenevalt maa- või linnakohtu pädevusse.